cyanic-selkie/wikianc huggingface dataset:
Վարսահարդարիչ
Պատմություն
1890 թվականին առաջին վարսահարդարիչ սարքը հայտնագործվել է ֆրանսիացի ոճաբան Ալեքսանդր Գոդեֆրոյի կողմից։ Գոդեֆրոյը հայտնագործեց դա իր սրահի համար, բայց դա շարժական չէր, ոչ էլ բռնակով։ Դա միայն կարող էր օգտագործվել այն դեպքում, երբ այն դրված էր մարդու գլխի վերևում ։ Ամերիկահայ գյուտարար Գաբրիել Կազանչյանը առաջինն էր, ով արտոնագրեց վարսահարդարիչը ԱՄՆ-ում` 1911 թվականին ։ 1915-ական թվականներին, բռնակով վարսահարդարիչները մուտք գործեցին շուկա ։ 1920-ական թվականներին, նոր վարսահարդարիչները նույնիսկ ծանր էին, կշռում էին մոտավորապես երկու ֆունտ (0.21 կգ) և դժվարությամբ էին օգտագործվում։ Դրանք ունակ էին օգտագործլ 100 վտ, ինչը ավելացնում էր մազեր չորացնելու համար պահանջվող ժամանակը (այսօր սովորական վարսահարդարիչը կարող է օգտագործել 2000 և ավելի վտ) ։ 1920-ական թվականներից սկսած, վարսահարդարիչի զարգացումը կենտրոնացած էր վատտերի ավելացմամբ և մակերեսային ու նյութական փոփոխություններով։ Իրականում, վարսահարդարիչը մեխանիկական կարևոր փոփոխություններ չի ունեցել։ Ամենակարևոր փոփոխություններից մեկը եղավ այն, որ վարսահարդարիչը պատրաստվեց պլաստիկից, ինչի շնորհիվ այն ավելի թեթև էր։ Մեկ ուրիշ կարևոր փոփոխություն եղավ 1954 թվականին, երբ Կանաչ էլեկտրոնիկայի խորհուրդը փոխեց դիզայնը, որպեսզի շարժիչը տեղադրվի պատյանի սարքի ներսում։ Գլխարկի ձև ունեցող չորացուցիչը սպառողներին ներկայացվեց 1951 թվականին։ Այս տիպը աշխատում էր այն ժամանակ, երբ չորացուցիչը փոքր շարժական տուփի մեջ էր` կապված մի խողովակի, որը անցնում էր այդ գլխարկի միջով, և որը կարող էր մտնել մարդու գլխի մեջ։ Սա աշխատում էր բավարար քանակությամբ տաքություն տալով ամբողջ գլխին։ 1970-ականներին ԱՄՆ-ի Սպառողական ապրանքների անվտանգության հանձնաժողովը սահմանեց ուղեցույցներ, որ վարսահարդարիչները պետք է լինեին անվտանգ` ինչպես արտադրելու, այնպես էլ օգտագործելու համար ։ 2002 թվականին, վարսահարդարիչի հետևանքով մահերի քանակը նվազել է, հասնելով չորսի` համեմատած 20-րդ դարի կեսերին էլեկտրահարման հետևանքով տեղի ունեցած պատահարների հետ։
Ծանոթագրություններ
Կատեգորիա:Կենցաղային սարքեր Կատեգորիա:Ամերիկյան հայտնագործություններ
Էլիզաբեթ Բարրի
Էլիզաբեթ Բարրի (Elizabeth Barry, մոտավորապես ), անգլիական թատրոնի դերասանուհի։ Խաղացել է Օտուեյի, Դրայդենի, Շեքսպիրի, Կոնգրիվի պիեսներում, բեմի վրա մարմնավորել է ավելի քան 100 կերպար։ Համարվում է Անգլիայի առաջին մեծ դերասանուհին ։
Կենսագրություն
Ինչևէ, Էլիզաբեթ Բարրին իսկապես դարձել է հաջողակ դերասանուհի և շուտով սկսել է բազմաթիվ դերեր ստանալ։ Նա նաև Ռոչեստերի սիրուհին է եղել, և 1677 թվականին նրանից դուստր է ունեցել։ Հաջորդ տարի վերադառնալով բեմ՝ Բարրին լիովին բացահայտել է իր տաղանդը 1679-1680 թթ. խաղաաշրջանում և հենց այդ ժամանակ իր առաջին, իրապես բացառիկ դերն է խաղացել. Մոնիմիայի դերը Օտուեյի «Որբ»-ում։ Հետագայում նա խաղացել է Օտուեյի բոլոր պիեսներում, ընդ որում՝ դրամատուրգը դերերը հարմարեցրել է նրան՝ հաշվի առնելով նրա տաղանդի առանձնահատկությունները։
1680-1681 թվականների թատերաշրջանում Բարրին դարձել է Duke’s Company թատերախմբի առաջատար դերասանուհի՝ հանդես գալով դերասան Թոմաս Բեթերթոնի հետ։ Բարրին խաղացել է ինչպես կատակերգական, այնպես էլ դրամատիկ դերեր, սակայն իր խառնվածքով, ինչպես և բեմի իր գործընկեր Բեթթերթոնը, առավելապես մոտ էր ողբերգական դերեր կերտելուն։ Հատուկ նրանց համար Օտուեյը գրել է «Փրկված Վենետիկ»-ը, որի պրեմիերայի ժամանակ` 1682 թվականի փետրվարի 9-ին, Բարրին խաղում էր Բելվիդերայի դերը։ Օտուեյը չափազանց տարված էր նրանով. պահպանվել է նրանց նամակագրությունը, որում Բարրին ներկայանում է որպես քմահաճ, խայթող ու ոչ անշահախնդիր, սակայն նրան սիրահարված Օտուեյի համար պահպանում էր իր անփոփոխ գրավչությունը։
1682 թվականին, երբ Duke’s Company-ն միավորվեց King’s Company-ի հետ, Էլիզաբեթ Բարրին դարձավ նոր ձևավորված United Company-ի անվերապահ առաջատարը։ 1692 թվականին Ջոն Դրայդենն իր «Կլեոմեն» ողբերգության մեջ նրա կողմից Կասանդրայի դերակատարման մասին գրել է. «Միսիս Բարրին, որը մշտապես հիասքանչ է, այս ողբերգության մեջ գերազանցել է ինքն իրեն և ձեռք բերել այնպիսի հեղինակություն, ինչպիսին ոչ մի կին չի ունեցել բոլոր նրանցից, ում ես տեսել եմ թատերաբեմին»։ 1695 թվականին Բարրին լորդ Չեմբերլենին ուղղված խնդրագիր գրած այն դերասանների թվում էր, որոնք բողոքում էին աշխատավարձի և աշխատանքի պայմանների դեմ։ Արդյունքում նրանք թույլտվություն են ստացել ստեղծելու նոր թատերական ընկերություն Լինքոլնս-Ինն-Ֆիլդսում։ Բարրին շարունակել է հանդես գալ առաջատար դերերում և եղել է ընկերության ղեկավարների թվում։ Դերասանուհին բարձր հոնորարներ է ստացել և բազմիցս դարձել է ժամանակակիցների երգիծանքի օբյեկտ, որոնք ծաղրել են նրա սերը փողի հանդեպ։ Բացի այդ, նա ունեցել է ազատ բնավորության տեր կնոջ համբավ՝ բազմաթիվ սիրեկաններ ունեցող և նրանց առատաձեռնությունից օգտվող։ Այնուամենայնիվ, նրա պրոֆեսիոնալ վարպետությունը կասկածի տակ չի առնվել, և Էլիզաբեթ Բարրին ճանաչվել է իր ժամանակի լավագույն դերասանուհի։
Բարրիի թատերական երկար կարիերան ավարտվել է 1710 թվականին։ Վերջին տարիները նա անցկացրել է Ակտոնի ամառանոցում՝ թատրոնից պարբերաբար նպաստ ստանալով։ 1713 թվականին, ժամանակակիցներից մեկի պնդմամբ, նրա շունը, որը վարակված էր կատաղությամբ, կծել է նրան։ Նոյեմբերի 4-ին Բարրին իրեն շատ վատ է զգացել և սկսել է կտակ գրել։
Մելիսա Բենոիսթ
Վաղ կյանք
Բենոիսթը ծնվել է Հյուստոնում, սակայն մեծացել է Կոլորադո նահանգի Լիթլթոն քաղաքում։ Նա Ջուլի Ռենեի (Սմիթ) և Ջեյմս Լոգան Բենոիսթի դուստրն է ։ Բենոիսթն ունի երկու քույր՝ Ջեսիկան և Քրիստինան։ Նրա հոր երկրորդ ամուսնության ժամանակ նա արդեն ուներ 5 խորթ քույր և եղբայր՝ Թաները, Էսթելը, Կոկոն, Ռոքեթը և Թորը ։ Նա 2007 թվականին ավարտել է Կոլորադո նահանգի Ցենթենիալ քաղաքի Արապահո ավագ դպրոցը և 2011 թվականին Նյու Յորքի Մանհեթենի Մերիմուն քոլեջը ։
Կարիերա
Բենոիսթը 2008 թ․ առաջին անգամ նկարահանվել է ֆիլմում, որը պատմում է երգչուհի Մրայա Քերիի մասին, ֆիլմը կոչվում է «Թենես»։ 2012 թ․ մայիսիսն Բենոիսթը Նյու Յորքում մասնակցել է Glee հեռուստասերիալի լսումներին, երգել է հինգ տարբեր երգեր, որոնցից էին Ռեգինա Սպեկտորի «Fidelity», Սառա Բարիլեսի «King of Anything», Քոլբի Քայլեթի երգերից մեկը և մի քանի դրվագներ երաժշտական թատրոնից։ Նույն թվականի հուլիսին Կալիֆոռնիայում նա երկու թեստ է անցել սցենարիստ/պրոդյուսեր Ռայան Մերֆիի մոտ։ 2013 թ․ սեպտեմբերին Բենոիսթը մարմնավորել է Նիկոլի կերպարը «Մոլեգնություն» ֆիլմում, որտեղ նրա խաղընկերն էր Մայլզ Թելերը, ֆիլմը 2014 թ․ Սանդանսի կինոփառատոնում արժանացել է գլխավոր մրցանակների (Գլխավոր ժյուրիի և հանդիսատեսների մրցանակներ)։ 2014 թ․ հունիսին Բենոիսթը նկարահանվել է Նիկոլաս Սփարքսի «Երկարատև Ճանապարհորդություն» ֆիլմում՝ մարմնավորելով Մարսիային ։ 2015 թ․ նա նկարահանվել է Երկրորդ շանս ֆիլմում, որտեղ նրա խաղընկերներն էին Ալ Պաչինոն, Ջենիֆեր Գարները և Անեթ Բենինգը։ Նա մարմնավորել է Ջեմիի կերպարը, որը գանձապահ էր մի հյուրանոցում 2015 թ․ մայիսին հայտարարվել էր, որ Բենոիսթը կմարմնավորի Լորելայի կերպարը «Խղճուկ ձիավորներ»–ը ֆիլմում, փոխարինելով Լիլի Քոլինսին և Նիկոլա Փելտցին, չնայած նախնական տեղեկություններով պետք է Լորելայի կերպարը ստանձներ նրանցից մեկը ։ 2015 թ․ օգոստոսին Բենոիսթը ստանձնեց գլխավոր դեր՝ նկարահանվելով Սեմ Հյուգնի հետ ամերիկյան Screen Gems կինոարտադրության կողմից թողարկված «Օքսֆորդ» ֆիլմում ։ 2015 թ․ հոկտեմբերին Բենոիսթը սկսեց նկարահանվել CBS/The CW հեռուստաալիքի կողմից նկարահանված սուպերհերոսական, գեղարվեստական, արկածային, դրամատիկ «Սուպերգրլ» հեռուստասերիալում, մարմնավորելով Կառա Զոր-Էլին ։
Մեդիա հայտնվելը
Նա և «Glee» հեռուստասերիալի աստղ Դարեն Քրիսը Ջոշ Դյուամելի հետ հայտնվել են «2013թ․ Kids' Choice Awards» մրցանակաբաշխությանը, նաև 2016 թ․ հունվարի 6-ին հայտնվել է CBS-ի կողմից կազմակերպված «42nd People's Choice Awards» մրցանակաբաշխությանը, որպես հաղորդավարուհի։ Նա ընտրվել է Կոկա-Կոլայի նոր արտադրանքի դեսպան ։ 2013 թ․ հունիսիսն նրանք մեկնել են Ֆիլիպինների մայրաքաղաք Մանիլա և տարբեր կենտրոններում՝ հանդիպելով իրենց երկրպագուներին, ներկայացրել են իրենց արտադրանքը ։ Նա «Ֆլեշ» հեռուստասերիալի աստղ Գրանթ Գասթինի հետ միասին վարել է «73rd Golden Globe Awards» մրցանակաբաշխությունը։
Անձնական կյանք
2015 թ․ մարտին Բենոիսթը ամուսնացել է «Glee» հեռուստասերիալի աստղ Բլեյք Ջեների հետ ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի պարուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոպրոդյուսերներ Կատեգորիա:Ամերիկացի երեխա դերասանուհիներ
Կանանց միջազգային միություն
Կանանց միջազգային միություն (International Alliance of Women - IAW, Alliance Internationale des Femmes - AIF), Միջազգային հասարակական կազմակերպություն, որն զբաղվում է ամբողջ աշխարհում կանաց իրավունքների պաշտպանության և դրանց ընդլայնման հարցերով՝ հատուկ ուշադրություն հատկացնելով գենդերային հավասսրության զարգացման հարցերին։ IAW հիմնական սկզբունքն այն է, որ բոլոր կանայք պետք է լիովին և հավասար հիմքերով օգտվեն մարդու իրավունքներից։ Սա այդ ոլորտի ամենավաղեմի, ամենախոշոր և առավել ազդեցիկ կազմակերպություններից մեկն է։ Կազմակերպությունը հիմնադրվել է 1904 թվականին Բեռլինում՝ որպես Կանանց ընտրական իրավունքի միջազգային միություն (IWSA) Մարի Սթրիթի, Միլիսենտ Ֆոսեթի, Քերի Չափման Քաթի, Սյուզան Էնթոնիի և աշխարհի այլ առաջատար ֆեմինիստուհիների կողմից, որոնք պաշտպանում էին Կանանց ընտրական իրավունքը ։ IWSA գլխադասային գրասենյակը գտնվել է Լոնդոնում և համարվել է սուֆրաժիստների հայտնի միջազգային կազմակերպություն։ Այդ ժամանակից ի վեր նրա ուշադրությունը տեղափոխվել է դեպի առավել լայն իրավապաշտպան գործունեություն։ Այսօր IAW-ը բաղկացած է աշխարհի ավելի քան 50 կազմակերպություններից, որոնց թիվը մի քանի հարյուր հազար անդամ է և ունի իր ներկայացուցչությունը Ժնևում։
1926 թվականին կազմակերպությունն ամուր կապեր է ունեցել Ազգերի լիգայի հետ։ 1947 թվականից IAW ունեցել է ՄԱԿ-ի տնտեսական և սոցիալական խորհրդին առընթեր ընդհանուր խորհրդատվական կարգավիճակ, ինչը հասարակական կազմակերպության համար նախատեսված ՄԱԿ-ի ամենաբարձր կարգավիճակն է (IAW-ը այդ կարգավիճակն ստացած չորրորդ կազմակերպությունն է)։ IAW-ը Եվրոպայի Խորհրդում ունի նաև մասնակցի կարգավիճակ, ներկայացուցիչներ Նյու Յորքում ՄԱԿ-ի գլխավոր գրասենյակում, ՄԱԿ-ի գրասենյակ Ժնևում, ՄԱԿ-ի գրասենյակ Վիեննայում, ՅՈՒՆԵՍԿՕ-ի՝ Փարիզում, Պարենի և գյուղատնտեսության կազմակերպության՝ Հռոմում և Եվրոպայի Խորհրդում՝ Ստրասբուրգում։ Այն ներկայացուցիչներ ունի նաև Արաբական պետությունների լիգայում՝ Կահիրեում և Պարսից ծոցի երկրների խորհրդում՝ Էր Ռիադում և Բրյուսելում Եվրոպական կանանց լոբբիի ազդեցիկ անդամ է։ ՄԱԿ-ում նրա նախագահն ու գլխավոր ներկայացուցիչը Ջոննա Մանգանարան է։ Իսկ Նյու Յորքում ՄԱԿ-ի նրա ներկայիս գլխավոր ներկայացուցիչը Սուն Յանգ Յունը, որը նաև Նյու Յորքում՝ Կանանց կարգավիճակի հասարակական կազմակերպությունների կոմիտեի նախագահն է և IAW ՀԿ-ի խորհրդակցության առաջին փոխնախագահը։ IAW-ի պաշտոնական աշխատանքային լեզուներն են անգլերենը և ֆրանսերենը։
Պատմություն
Կազմակերպություն ստեղծելու որոշումը սուֆրաժիստները կայացրել են 1902 թվականին Վաշինգտոնում, որոնք հիասթափված էին Կանանց միջազգային խորհրդից (International Council of Women - ICW), որը հրաժարվել էր աջակցել կանանց ընտրական իրավունքները պաշտպանելու նախաձեռնությունը։ Կազմակերպությունը պաշտոնապես հիմնադրվել է 1904 թվականին Բեռլինում կայացած երկրորդ համաժողովի ընթացքում որպես Կնոջ ընտրական իրավունքի միջազգային միություն (International Woman Suffrage Alliance - IWSA), գլխամասային գրասենյակը Լոնդոնում։ Հիմնադիրներին էին Քերի Չափման Քաթը, Միլիսենտ Ֆոսեթը, Հելեն Լանգեն, Սյուզան Բ․ Էնթոնին, Անիտա Աուգսպուրգը, Ռեյչել Ֆոսթեր Էյվերին և Քեյթե Շիրմախերը։
Հետագա համաժողովներն անկացվեցին Կոպենհագենում (1906), Ամստերդամում (1908), Լոնդոնում (1909), Ստոկհոլմում (հունիս 1911) և Բուդապեշտում (1913)։ Կանանց ընտրական իրավունքի ֆրանսիական միությունը (French Union for Women's Suffrage - UFSF), որը հիմնվել էր 1909 թվականի փետրվարին, 1909 թվականի ապրիլին Լոնդոնում կայացած IWSA համաժողովի կողմից պաշտոնապես ճանաչվել է որպես ընտրական իրավունքի ֆրանսիական շարժման ներկայացուցիչ։ IWSA նաև սկսել է թողարկել իր սեփական Jus Suffragii ամսագիրը։ Սուֆրաժիստուհիների ռազմատենչությանը և Էմելին Պանկհյորսթի ոճին ընդդիմացող Միլիսենտ Ֆոսեթի ազդեցությամբ էր, որ 1906 թվականին Կոպենհագենում կայացած նրանց համաժողովի ժամանակ IWSA-ն սկզբում հրաժարվել է Կանանց սոցիալ-քաղաքական միության (WSPU) անդամությունից։
1920-ական թվականների ավարտին կազմակերպությունը փոխել է իր անվանումը և կոչվել Կանաց ընտրական իրավունքի և հավասար քաղաքացիության միջազգային միություն, իսկ 1946 թվականին այս անվանումը փոխվել է ներկայիս՝ Կանանց միջազգային միություն անվան ։ Առաջին փորձնական ժողովը ղեկավարել են Քերի Չափման Քաթը (նախագահ), Անիտա Աուգսպուրգը (առաջին փոխնախագահ), Դոնովան Բոլդեն (երկրորդ փոխնախագահ) և Ռեյչել Ֆոսթեր Էյվերին (քարտուղար)։
Կանանց իրավունքները և ընտրելու իրավունքը ներկայացնելու համար կազմակերպությունն օգտագործում է դեղին գույնը։
Կազմակերպություն
Միջազգային համագումարն անցկացվում է տարեկան երեք անգամ անդամ կազմակերպության ստեղծման երկրում, որի ժամանակ անցկացվում են Գործադիր խորհրդի ընտրություններ։ Միավորված ազգերի կազմակերպությանը առընթեր ներկայիս նախագահն ու գլխավոր ներկայացուցիչը Ջոաննա Մանգանարան է։ Գործադիր խորհրդում ընդգրկված են նաև գլխավոր քարտուղարը, գանձապահը և մինչև 20 այլ անդամներ, այդ թվում՝ երկու գործադիր փոխնախագահներ, ինչպես նաև Եվրոպայի, Արաբական երկրների, Պարսից ծոցի արաբական պետությունների և Հարավային Ասիայի հարցերով փոխնախագահներ։
Արտաքին հղումներ
Կատեգորիա:1904 հիմնադրված կազմակերպություններ Կատեգորիա:Կանանց միջազգային կազմակերպություններ Կատեգորիա:Ֆեմինիստական կազմակերպություններ Կատեգորիա:Իրավապաշտպան կազմակերպություններ
Դանիլո
Դանիլո, ամբողջական անունը՝ Դանիլո Լուիզ դա Սիլվա (Danilo Luiz da Silva, ), բրազիլացի ֆուտբոլիստ։ Ռեալ Մադրիդ ՖԱ-ի և Բրազիլիայի երիտասարդական և ազգային հավաքականի աջ պաշտպան։
Սանտոս
Դանիլոն Բելու Օրիզիոնտից երիտասարդական ակադեմիայի՝ «Ամերիկա»-յի սանն է։ Այդ թիմի կազմում նա դեբյուտել է 2009 թվականին կայացած Մինեյրոի առաջնությունում, իսկ տարեվերջին դարձել է C սերիայի։ 2010 թվականին Դանիլոն ճանաչվել է Մինեյրոի լիգայի լավագույն երիտասարդ խաղացող։ Նույն թվականի մայիսին, ֆուտբոլիստը պայմանագիր «Սանտոս»-ի հետ։
2011 թվականին Դանիլոն դարձել է «Սանտոս»-ի հիմնական խաղացողը, իսկ Լիբերտադորեսի գավաթի հաղթանակից հետո, պորտուգալական «Պորտու» և «Բենֆիկա» ֆուտբոլային ակումբները սկսեցին հետաքրքրվել Դանիլոյով։
Պորտու
Դանիլոին 13 մլն եվրոյով գնել է «Պորտու»-ն, այդպիսով դառնալով «Խալկ»ի երկրորդ թանկարժեք խաղացողը, ում ակումբը գնել է 19 մլն եվրոյով։ «Պորտու»-ին Դանիլոն միացել է 2011 թվականի դեկտեմբերին, ֆուտբոլի Աշխարհի ակումբային առաջնության ավարտից հետո.
Ակումբային վիճակագրություն
Ըստ 2015 թվականի օգոստոսի 29-ի տվյալների
Կարիրերա
Խաղացել է՝ «Ամերիկա Մինեյրոյում», «Սանտոսում», «Պորտուում», իսկ հաջորդ մրցաշրջանից հանդես կգա «Ռեալ Մադրիդում»։ Ռեալը նրա համար վճարել է 31,5 միլիոն եվրո ։
Ծանոթագրություններ
Կատեգորիա:Բրազիլացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Սանտոսի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Մանչեսթեր Սիթիի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:2012 թվականի Ամառային օլիմպիական խաղերի արծաթե մեդալակիրներ
Պիրմին Շվեգլեր
Պիրմին Շվեգլեր (գերմ.՝ Pirmin Schwegler,, Շվեյցարիա), շվեյցարիացի ֆուտբոլիստ, կիսապաշտպան։ Հանդես է գալիս գերմանական «Հոֆֆենհայմի» և Շվեյցարիայի ազգային հավաքականի կազմում։
Հավաքականի կազմում մասնակցել է ԱԱ-2010-ին։
Ակումբային կարիերա
Պիրմինը իր կարիերան սկսել է շվեյցարական «Լյուցերնի» կազմում։ Թիմի հիմնական կազմում անցկացրել է 2 մրցաշրջան։
2005-2006 մրցաշրջանում Շվեգլերը հանդես է եկել «Յանգ Բոյզ»-ի կազմում։
2006 թվականին Պիրմին Շվեգլերը պայմանագիր է կնքել գերմանական «Բայեր 04»-ի հետ ։ Թիմի կազմում 3 մրցաշրջանի ընթացքում մասնակցել է 46 հանդիպման։
2009-2014 թվականների ընթացքում Պիրմինը հանդես է եկել «Այնթրախտ»-ի կազմում ։
2014 թվականի ամռանը Պիրմին Շվեգլերը տեղափոխվել է «Հոֆենհայմ»։ Նա թիմի հետ կնքել է 3-ամյա պայմանագիր ։
Միջազգային կարիերա
Շվեյցարիայի ազգային հավաքականի կազմում Շվեգլերը իր դեբյուտը նշել է 2009 թվականին։
Անձնական կյանք
Պիրմինի եղբայրը՝ Կրիստիան նույնպես ֆուտբոլիստ է։ Նա հանդես է գալիս «Ռեդ Բուլլ» ֆուտբոլային ակումբի կազմում։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Բայեր Լևերկուզենի ֆուտբոլիստներ Կատեգորիա:Շվեյցարիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ
Բեռլին (Թղթե տունը)
Բեռլին (Անդրես դե Ֆոնոլոսա), Նեթֆլիքսի «Թղթե տունը» հեռուստասերիալի կերպար, որի մարմնավորումը կատարել է Պեդրո Ալոնսոն ։ Հեռուստասերիալում նա հիմնական կերպար է, ունի մահացու հիվանդություն և թանկարժեք քարերի գող է, բացի այդ նաև հրամանատար Պրոֆեսորի տեղակալն և եղբայրը։
Կերպար
Առաջին եթերաշրջանում ոստիկանությունը պարզում է, որ նրա իրական անունը Անդրես դե Ֆոնոլոսա է և որ նա մահացու հիվանդ է։ Միաժամանակ Բեռլինը ստիպողական հարաբերություններ է սկսում պատանդ Արիադնայի հետ, որը Դրամահատարանի աշխատակիցներից է։ Երկրորդ եթերշարջանի վերջին սերիայում Բեռլինը որոշում է զոհաբերել իրեն՝ թիմի փրկության համար և մահանում է ոստիկանության բացած հրազենային հարձակման ժամանակ։ Չնայած նրա մահին՝ Բեռլինը գլխավոր դերակատարում ունի երրորդ մասին՝ հիշողությունների շնորհիվ, որոնք ստեղծվել են մի քանի տարի առաջ, որտեղ ցուցադրվում է նրա առաջնային ծրագրերը՝ Իսպանիայի բանկի թալանման և Տատիանա անունով կնոջը սիրահարվելու մասին։
Բնավորություն
«La Voz de Galicia»-ի թողարկումից առաջ Բեռլինը բնութագրվում է որպես «սառը, հիպնոտիկ, հնարամիտ և տագնապահար կերպար, ինքնասիրահարված մաչո, որն ունի լուրջ խնդիրների էմպատիայի հետ, նա սպիտակ օձիքով հող է, որն ատում է իր գործակիցներին և նրանց ցածր է համարում» ։ Ջոաննա Օլիվիերան El País-ից բնութագրել է Բեռլինին որպես «տհաճ, պճնամոլ, կնատյաց և փոքր ինչ սադիստ», որին La Vanguardia-ն հակադրել է երրորդ եթերաշրջանում կերպարի հիշողությունների հետ, որտեղ կերպարը հայտնվում է որպես ավելի «սիրալիր և նուրբ» ։ Դերասան Պեդրո Ալոնսոն նկարագրել է Բեռլինին որպես «դաժան, հերոս և ժամանակ առ ժամանակ զվարճալի» , նաև տեսել է դիտարկման բարձր հմտությունները և Բեռլինի իր շրջապատին անսովոր հասկանալու ձևը, ինչը հանգեցրել է կերպարի ոչ ավանդական և անկանխագուշակելի վարքին ։ Նա ընդունակ է էմպատիայի՝ Բեռինը եղել է«շատ մարդկային և շատ խանդավառ» և քաոս է տարածում այլոց հետ իր գործողություններում՝ ըստ Ալոնսոյի , որը Բեռլինի տվյալ պահի հանրաճանաչությունը բնորոշել է նրան, որ նա ցանկանում էր ապրել և հաճույք ստանալ տվյալ պահից՝ ինտենսիվ կերպով» , ապրել՝ «կյանքով որպես ֆանտաստիկ երազանք [...] փոքրիկ ազնվությամբ, դրանով իսկ չունենալով պայմանականություն և բարոյականություն» ։
Ընդունելություն
Չնայած իր կասկածելի կերպարին՝ Բեռլինը եղել է պրոդյուսերների և քննադատների ամենասիրելի կերպար  ։ Նեթֆլիքսի այն հայտարարությունը, որ Բեռլինը լինելու է երրորդ եթերաշրջանի մի մասը, ԶԼՄ-ներում շշուկներ է առաջացրել երրորդ եթերաշրջանում այդ դերի մասին ։ Բեռլինի դերակատարման համար 2018 թվականին Պեդրո Ալոնսոն «երկրորդ պլանի լավագույն դերասան» անվանակարգում մրցանակ է ստացել՝ «Դերասանների և դերասանուհիների միությունից» (իսպաներեն տարբերակ) ։
Արտաքին հղումներ
Կատեգորիա:«Թղթե տունը» հեռուստասերիալի կերպարներ
Նոժան ան Օթ
Նոժան ան Օթ (Nogent-en-Othe), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 35 մարդ, բնակչության խտությունը` 3.86 մարդ/կմ²։ Բնակավայրը զբաղեցնում է 9.06 կմ² տարածք։
Աշխարհագրություն
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 100 կմ հարավ-արևմուտք, Տրուա քաղաքից` 26 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 24 աշխատունակ (15-64 տարեկան) բնակիչ, որոնցից ակտիվ էին 18-ը, իսկ ոչ ակտիվները` 6։ Ակտիվության ցուցանիշը կազմում է 75,0 %։ 18 աշխատունակ մարդկանցից աշխատել է 13 անձ (10 տղամարդ և 3 կին)։ Գործազուրկ են եղել 5 անձ (2 տղամարդ և 3 կին)։ 6 անաշխատունակներից 0-ը եղել են աշակերտներ կամ ուսանողներ, 4-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սեն Պուրսեն սյուր Սյուլ (կանտոն)
Սեն Պուրսեն սյուր Սյուլ (Saint-Pourçain-sur-Sioule), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մուլեն շրջանի կազմի մեջ։
Համայնքի INSEE կոդ՝ 0326։
Սեն Պուրսեն սյուր Սյուլ կանտոնի մեջ հաշվվում է 14 կոմունա, որից գլխավորն է Սեն Պուրսեն սյուր Սյուլը։
Արտաքին հղումներ
Կատեգորիա:Ֆրանսիայի համայնքներ
小苹果
小苹果, երգ Վան Թայլիից և Սյաո Յանից կազմված Chopstick Brothers դուետի կատարմամբ: Լույս է տեսել որպես պրոմո Old Boys: The Way of the Dragon (老男孩之猛龙过江) ֆիլմի համար և շատ արագ ճանաչված է դարձել չինական համացանցում, դարռանլով համացանցային մեմ :
Հարավկորեական T-ara խումբը (Chopstick Brothers-ի մասնակցությամբ) ձայնագրել է երգի սեփական տարբերակը՝ տեքստի կորեերեն և չինարեն տարբերակով: Այդ երգը լույս է տեսել որպես թվային սինգլ 2014 թվականի նոյեմբերի 24-ին:
Ծանոթագրություններ
Կատեգորիա:Համացանցային մեմեր Կատեգորիա:Չինարեն երգեր Կատեգորիա:2014 երգեր Կատեգորիա:T-ara-ի երգեր Կատեգորիա:2014 սինգլեր Կատեգորիա:Կորեերեն երգեր Կատեգորիա:Երաժշտական մեմեր
Սինքուա Ուոլս
Սինքուա Ուոլս (Sinqua Walls, ), ամերիկացի դերասան ։
Վաղ կյանք
Սինքուան Լուիզիանայից իր ընտանիքի հետ տեղափոխվել է Լոս Անջելես, որտեղ նա հաճախել է Էլ Սեգունդոյի ավագ դպրոց։ 2007 թվականին ավարտել է Սան Ֆրանցիսկոյի համալսարանը, որտեղ նա սովորել է թատրոնի և ֆիլմի բաժնում։
Կարիերա
Ուոլսը հիմնականում հայտնի է Բետա մարդագայլ Բոյդի դերով MTV հեռուստաալիքի «Պատանի գայլը» հեռուստասերիալում ։
Նա նաև նկարահանվել է «Երկու թագավորները», «Լինքոլն Հեյթս», «Ուրբաթ գիշերվա լույսերը», «Գրեյի անատոմիա», «Բլյու Մաունթեյն նահանգ», «Ամերիկյան դեռահասի գաղտնի կյանքը» և «Հաջորդ» հեռուստասերիալներում ։
2011 թվականին նա նկարահանվել է «Շնաձկան գիշերը» սարսափ ֆիլմում ։
Անձնական կյանք
Նա դերասան լինելուց բացի սիրում է գրել, կիթառ նվագել և տարբեր սպորտաձևերով զբաղվել։ Նա ունի ջամայկական, ֆրանսիական և ամերիկյան ծագում։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ
Ֆուասիա
Ֆուասիա  (Foissiat), կոմունա Ֆրանսիայում, Ռոն Ալպեր մարզի Էն գավառում։ Մտնում է Մոնրևել ան Բրես կանտոնի մեջ։ Կոմունայի շրջանը՝ Բուրկ ան Բրես։
Կոմունայի INSEE կոդը՝ 01163։
Աշխարհագրություն
Կոմունան Փարիզ քաղաքից գտնվում է 350 կմ հարավ-արևելք, Լիոն քաղաքից 75 կմ դեպի հյուսիս, 19 կմ հյուսիսԲուրկ ան Բրեսից ։
Բնակչություն
Կոմունայի բնակչությունը 2010 թվականին կազմել է 1912 մարդ։
Տնտեսություն
2010 թվականին աշխատունակ տարիք (15-64 տարեկան) ունեցող 1181 մարդկանցից 931-ը տնտեսապես ակտիվ են եղել, 250-ը՝ պասիվ (ակտիվության ցուցանիշը՝ 78,8 % է, 1999 թվականին՝ 74.2 %)։ 931 ակտիվ բնակիչներից աշխատել են 869-ը (473 տղամարդ, 396 կին), գործազուրկ է եղել 66 մարդ (33 տղամարդ և 29 կին)։ 250 պասիվներից 90 մարդ եղել են աշակերտ կամ ուսանող, 109 -ը՝ թոշակառու, 51 ը պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի քաղաքներ
Տոկիո (Թղթե տունը)
Տոկիո (Սիլենե Օլիվիերա), Նեթֆլիքսի «Թղթե տունը» հեռուստասերիալի կերպար, որի մարմնավորումը կատարել է Ուրսուլա Կորբերոն ։ Հեռուստասերիալում հիմնական կերպար, անհուսալի պատմող և փախուստի դիմած ավազակ՝ մինչև Պրոֆեսորի իր ծրագրին մասնակցելու առաջարկը։
Կերպար
Սիլեն Օլիվիերան ոստիկանությունից փախուստի դիմած գող է, որը ձախողվել է կողոպուտից հետո, որի ընթացքում սպանվել է նրա զուգընկերը։ Նրան վարձել է պրոֆեսորը՝ Մադրիդում «Թագավորական դրամահատարանի» կողոպուտն իրականացնելու համար։ Հավակնորդ ընտրված մյուս յոթ ավազակախմբի անդամների հետ միասին նրան տեղափոխում են մեկուսացված առանձնատուն, որտեղ հինգ ամիս նրանք ծրագրում են կողոպուտը։ Պրոֆեսորն ավազակներից յուրաքանչյուրին խնդրում է ընտրել քաղաքի անուն՝ կողոպուտի ժամանակ որպես ծածկանուն օգտագործելու համար, և հերոսուհին ընտրում է Տոկիո անվանումը։
Զարգացում
Պրոդյուսերները գտել են որպես գլխավոր հերոս և պատմող՝ Տոկիոյին որպես զարգացման ընթացքում ամենադժվար կերպար, քանի որ նրանք ի սկզբանե փնտրում էին ավելի հին դերասանուհի այդ կերպարի համար, որը պրոֆեսորին հանդիպելուց առաջ կորցնելու ոչինչ չուներ ։ Ի վերջո Ուրսուլա Կորբերոն ստացել է դերը սեղանին դերասանական էներգիա բերելու համար, նրա ձայնը խիստ ֆակտորացվել է բաժանման ժամանակ, քանի որ նա առաջին ձայնն էր, որը հանդիսատեսը լսում է շոուի ժամանակ ։ Հեռուստասերիալի սկզբում Կորբերոն բնութագրել է Տոկիոյին որպես «մի աղջկա, որն իսկապես զուրկ է ինքնասիրությունից, շատ մենակ է եղել, շատ վատ ժամանակ է ունեցել, և տանը հայրական խնամք չի ունեցել»՝ հանգեցնելով խոցելիության, որ կերպարը չգիտի ինչպես արտահայտել ։ Դերասան Ալվարո Մորտեն (Պրոֆեսորը) Տոկիոյին համարում էր պրոֆեսորի բանդայի սիրված անդամներից մեկը, քանի որ երկու կերպարներն էլ իրար են բախվում և բախվում ամենալավ ընկերների նման՝ չնայած հակառակ սեռերի պատկանելուն ։
Արտաքին հղումներ
Կատեգորիա:«Թղթե տունը» հեռուստասերիալի կերպարներ
Լի Կյու Հան
Լի Կյու Հան, հարավկորեացի դերասան։ Նրա առաջնախաղը տեղի է ունեցել 1998 թվականին, բայց հանդիսատեսի ուշադրությունը առաջին անգամ գրավել է 2005 թվականին, Իմ սիրելի Սամ Սուն ռոմանտիկ կատակերգությունում, խաղալով գլխավոր հերոսուհու նախկին ընկերոջ դերը։ Ավելի ուշ նա խաղում է ավելի բարձր մակարդակի երկրորդական դերեր Ինչպես որ լինի, թող լինի (2007), Ժպիտ, Դու (2009) և Սիրուն բոլորն են ենթարկվում (2010) հեռուստասերիալներում    ։ Դրանից հետ Լին գլխավոր դերեր է կատարում Հարսանիքի գծապատկեր (2012), Ընտանիքի ծնունդ (2012) և Միայն սեր (2014) հեռուստատեսային դրամաներում     ։ Մասնակցությունը վարիետե-ռեալիթի շոուերին, ինչպիսին է 2015 թվականի Իրական տղամարդ շոուի 2-րդ եթերաշրջանը, նրան ավել մեծ ճանաչում բերեցին ։ Նա նաև հայտնի է Բակ Սոկի դերով 2015–2016 թվականների Ես սիրեցյալ ունեմ դրամա սերիալում։
Արտաքին հղումներ
Կատեգորիա:Օգոստոսի 4 ծնունդներ Կատեգորիա:1980 ծնունդներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Հարավկորեացի դերասաններ Կատեգորիա:Հարավկորեացի հեռուստատեսային դերասաններ Կատեգորիա:Հարավկորեացի կինոդերասաններ
Ժան Արպ
Ժան Արպ (Հանս Արպ, Jean Arp, Hans Arp, ), գերմանացի և ֆրանսիացի պոետ, նկարիչ, քանդակագործ։
Կենսագրություն
Հայրը գերմանացի էր Քիլ քաղաքից, մայրը` ծնունդով Էլզասից։ Արպը սովորել է Ստրասբուրգի արվեստների ու արհեստների դպրոցում, 1908 թվականին` Փարիզի Ժուլիանի ակադեմիայում։ 1912 թվականին Մյունխենում ծանոթացել է Կանդինսկու հետ, աշխատել է էքսպրեսիոնիստների «Կապույտ հեծյալ» ալմանախում։ Սկսել է տպագրվել որպես բանաստեղծ։ 1914 թվականին Քյոլնում ծանոթացել է Մաքս Էռնստի հետ, նույն տարում Փարիզում հանդիպել է Ապոլիների, Պիկասոյի, Մոդիլիանիի, Սոնյա և Ռոբեր Դելոնեներին։ 1915 թվականին Ցյուրիխում դարձել է դադաիզմի հիմնադիրներից մեկը։ Պատկերազարդել է Տրիստան Տցարայի, Պերե Բենջամենի, Ռիխարդ Խյուլզենբեկի գրքերը։ 1917 թվականին սկսել է զբաղվել քանդակագործությամբ։ 1920 թվականին Բեռլինում ծանոթանում է Լիսիցկիի և Կուրտ Շվիտերսի հետ։ 1924 թվականին տեղափոխվում է Փարիզ, ծանոթանում է Մոնդրիանի հետ։ Միացել է սյուրռեալիստների խմբին, մոտ էր աբստրակցիոնիզմին։ 1925 թվականին կնոջ` նկարչուհի Սոֆի Տոյբերի հետ, հաստատվում է Կլամար քաղաքում, Մյոդոնի անտառների սահմանին, Փարիզից դեպի հարավ-արևմուտք։ Գրել է Հանս Ռիխտերի «Օրն ինչպես օր» ֆիլմի սցենարը (1929 թվականին դերերից մեկում խաղում էր Ս. Էյզենշտեյնը)։ 1940-1946 թվականներին, փրկվելով հիտլերականներից, ապրել էր Շվեցարիայում, հետո` նորից Կլամարում։ 1959 թվականին հաստատվել է Սոլդունոյում, Լոկարնոյի մոտ։
Ժառանգություն և ճանաչում
1954 թվականին Վենետիկի Բիենալեյում ստանում է քանդակագործության գլխավոր մրցանակը, 1959 թվականին` Պատվո լեգեոնի շքանշան։ 1961 թվականին դարձել է գրականության և արվեստի շքանշանակիր։ 1963 թվականին Արպն արժանացել է Ֆրանսիայի Արվեստի ազգային մեծ մրցանակին, 1964 թվականին արժանացել է Հյուսիսային Ռեյնի հողերի նկարչական մեծ մրցանակի, 1965 թվականին Իտալիայի մշակույթի նախարարության կողմից պարգևատրվել է ոսկե մեդալով, Համբուրգի համալսարանի Գյոթեի անվան մրցանակով։ Արպի ստեղծագործությունների ամենախոշոր հավաքածուն գտնվում է Ստրասբուրգում Նոր և Ժամանակակից արվեստի թանգարանում, որի դիմաց գտնվող հրապարակը նկարչի անունն է կրում։ Նրա անունով է կոչվում Կլամարի մշակութային կենտրոնը, ինչպես նաև` մեկ փողոց Փարիզի 13-րդ շրջանում։ 1979 թվականից Կլամարում գործում է Արպի հիմնադրամը (2004 թ. այն ստացել է ազգային թանգարանի կարգավիճակ)։
Արտաքին հղումներ
Կատեգորիա:Ֆրանսիացի նկարիչներ Կատեգորիա:Ժյուլիանի ակադեմիայի շրջանավարտներ Կատեգորիա:Լեզվի և պոեզիայի գերմանական ակադեմիայի անդամներ Կատեգորիա:20-րդ դարի բանաստեղծներ Կատեգորիա:Գերմանալեզու բանաստեղծներ Կատեգորիա:Ֆրանսիացի քանդակագործներ Կատեգորիա:Գերմանացի քանդակագործներ Կատեգորիա:Գերմանացի դիզայներներ Կատեգորիա:Գերմանացի լուսանկարիչներ
Հակոբ Երիցյան
Հակոբ Երիցյան, հայ վինագործ։
Վինագործ Սամվել Երիցյանի հայրն է։
Կենսագրություն
Հակոբ Երիցյանը ծնվել է Տրապիզոնում։ Վինագործություն սովորել է վարպետ Շահեն Երիցյանի Ղանթարի արհեստանոցում։ 1930 թվականից եղել է Հրատպետկոմի ենթակայությամբ գործող արհեստանոցի վարպետ, որտեղ էլ ձեռք է բերել հմուտ մանդոլին պատրաստողի համբավ։ 1933-1935 թվականներին եղել է «Հայֆիլմ» կինոստուդիայի լուսանկարիչը։ Առաջին ջութակը պատրաստել է 1938 թվականին՝ Պետօպերայի ջութակահար Լիպարիտ Առաքելյանի պատվերով։ 1941-1945 թվականներին մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ») գործողություններին։ 1946-1951 թվականներին աշխատել է Երևանի կենտրոնական ունիվերմագում՝ որպես երաժշտական նվագարանների բաժնի վարիչի տեղակալ։ 1956 թվականին առաջին անգամ մասնակցել է Մոսկվայում կայացած համամիութենական մրցույթին, որտեղ նրա ներկայացրած ջութակն արժանացել է խրախուսական մրցանակի։ 1963 թվականին պատրաստել է 30 սազ Բաքվի Գագարինի անվան մշակույթի տան պատվերով։ 1965 թվականին եղել է Երևանի Ռոմանոս Մելիքյանի անվան երաժշտական ուսումնարանի լարային գործիքների վերանորոգման պրակտիկ պարապմունքների ուսուցիչ։ Հայտնի է եղել որպես դասական նվագարաններ վերանորոգող վարպետ։
1960-1980-ական թվականներին ստեղծել է ազգային այնպիսի նվագարաններ, որոնք ոչ միայն հնչողությամբ, այլև առանձնանում են նախշաձևի կատարման մանրանկարչական վարպետությամբ։ Ստեղծել է քանոն, որն ուներ ոչ թե 24, այլ 26 լարանի հնչյունաշար։ Սարդարապատի ազգագրական թանգարանում 1974 թվականին, շուրջ մեկ տարի, ցուցադրվել են վարպետի պատրաստած ժողնվագարաններից մի քանիսը։ Գործերից առանձնանում է նաև ընկուզենու ամբողջական փայտից պատրաստած քամանչան։ Վինագործի անունն իր տեղն է գտել Բրյուսելում Կլոդ Լեբեի 1985 թվականին հրատարակած անթոլոգիայի 3-րդ հատորում։
Ստեղծել է 20 ջութակ, 10 ալտ, 100 քանոն, 80 մանդոլին, 30 սազ, 10 ուդ, 5 քամանչա, 3 թառ, 1 սանթուր։ Գերմանիայի Այզենախ քաղաքի Բախի տուն-թանգարանում է գտնվում Երիցյանի պատրաստած քանոնը ։
Արտաքին հղումներ
Կատեգորիա:Հայ վինագործներ Կատեգորիա:Հայրենական մեծ պատերազմի մասնակիցներ
Պրոֆեսոր (Թղթե տունը)
Կերպար
Պրոֆեսորը խմբավորման առաջնորդն է և ուշադիր ծրագրում ու կազմակերպում է Մադրիդում գտնվող Թագավորական դրամահատարանի և Իսպանիայի բանկի վրա հարձակումը։ Հատկանշական պահվածքով, բայց նրբագեղ տեսքով և բաղադրիչներով կերպար է։ Հերոսի առաջին գաղափարը հորից վրեժխնդիր լինելն է։ Իսկ պապն Իտալիայում կռվել էր ֆաշիստների դեմ ։
Բնութագիր
El Mundo-ից Ելենա Պիտանը նրան նկարագրել է որպես «հանճարեղ» ։ Մորտեն ասել է, որ կերպարն «աշխատամոլ է» ։ Մորտեն պրոֆեսորին կապել է «El embarcadero»-ում իր Օսկարի կերպարի հետ և երկուսն էլ «պետք է հրեշավորվեին և դրա համար ես ստիպված էի առատությամբ կարեկցանք առաջացնել։ Եվ դա նույնականացում է առաջացնում՝ դուք զգում եք, որևէ ծանոթ բնավորություն և նմանություն եք գտնում նրանց հետ։ Բայց եթե հեռուստադիտողը չի կարեկցում Պրոֆեսորին կամ «Օսկարին»՝ հեռուստասերիալն անիմաստ է դառնում» ։
Ընդունելություն
Պրոֆեսորը հեռուստասերիալի ամենասիրելի կերպարներից է։ Պրոֆեսորի դերի համար 2018 թվականին Մորտեն «Լավագույն հեռուստատեսայի դերասան» անվանակարգում մրցանակ է ստացել «Դերասանների և դերասանուհիների միության» կողմից, 2019 թվականին «լավագույն դերասան» անվանակարգում մրցանակ է ստացել IRIS-ի 21-րդ մրցանկաբաշխությունում (իսպաներեն) և 2020 թվականին Premios Feroz մրցանկաբաշխությունում ստացել է մրցանակ «Հեռուստասերիալի գլխավոր դերասան» անվանակարգում ։
Արտաքին հղումներ
Կատեգորիա:«Թղթե տունը» հեռուստասերիալի կերպարներ
Հրաչյա Մեսրոպյան
Հրաչյա Ռաֆիկի Մեսրոպյան, հայ ռեժիսոր, պրոդյուսեր, «Ռակուրս» կինոարտադրող ընկերության հիմնադիր, գլխավոր պրոդյուսեր։
Արտաքին հղումներ
Կատեգորիա:Հայ ռեժիսորներ Կատեգորիա:Հայ պրոդյուսերներ
Միքայել Նալբանդյանի անվան թիվ 33 դպրոց
Միքայել Նալբանդյանի անվան թիվ 33 դպրոց, հանրակրթական դպրոց Երևանի Կենտրոն վարչական շրջանում։
Պատմություն
Դպրոցը հիմնադրվել է 1921 թվականին։ Կոչվել է Նար-Դոսի անունով, 1941 թվականին անվանակոչվել է Միքայել Նալբանդյանի անվան։ 1942-1943 թվականներին դպրոցի շենքը ծառայել է որպես հոսպիտալ, որից հետո նորից շարունակվել է դպրոցի գործունեությունը։ 1982 թվականին կառուցվել է Միքայել Նալբանդյանի անվան թիվ 33 միջնակարգ դպրոցի նոր շենքը՝ բաղկացած 2 մասնաշենքերից ։ 1985 թվականին դպրոցի բակում տեղադրվել է Միքայել Նալբանդյանի կիսանդրին (քանդակագործ՝ Երեմ Վարդանյան)։
Արտաքին հղումներ
Կատեգորիա:Երևանի դպրոցներ
Բոլվոնինգեն
Բոլվոնինգեն (Bolwoningen), լամպաձև բնակելի կառույցներ Նիդերլանդների Հերթոխենբոշ համայնքում։ Նախագիծը մշակել է Դրիս Քրեյկամպը 1970-ականների սկզբին և կառուցել՝ 1980-ականներին։
Պատմություն
Ճարտարապետ Դրիս Քրեյկամպը փորձառական բնակարանների նախագիծի հաստատումը ստացել էր դեռևս անցյալ դարի 60-ականների վերջում, սակայն բուն շինարարությունն ավատվել է 1984 թվականին։
Քրեյկամպի կյանքի օրոք նրա նախագիծը ենթարկվել է խիստ քննադատության։ Travel+Leisure ամսագիրը այս գնդերը ընդգրկել է ամենատգեղ շինությունների ցանկում, իսկ ճարտարապետը այլևս չի ստացել գնդաձև տներ կառուցելու պատվերներ ։
Կառուցվածք
Այս թաղամասի բնակիչները վարում են գունդ-տներին նվիրված վիքի-նախագիծ, որը ոչ միայն ներկայացնում է դրանց ստեղծման պատմությունը, այլև պարունակում է նման կացարաններում բնակության փիլիսոփայության հատուկ բաժին ։
Ծանոթագրություններ
Կատեգորիա:Նիդերլանդների շենքեր և կառույցներ Կատեգորիա:Հերթոխենբոշ
Դևիդ Վոն
Դևիդ Օուեն Վոն (David Owen Vaughan, ), ուելսցի ֆուտբոլիստ, «Նոթինգհեմ Ֆորեստ» անգլիական ֆուտբոլային ակումբի և Ուելսի ֆուտբոլի ազգային հավաքականի կիսապաշտպան։
Ֆուտբոլային կարիերան սկսել է անգլիական «Քրու Ալեքսանդրայի» կազմում։ 2007-08 թվականների մրցաշրջանում հանդես է եկել իսպանական Սեգունդայում՝ «Ռեալ Սոսիեդադի» կազմում։ Ավելի հայտնի է դարձել Պրեմիեր Լիգայում հանդես եկող «Բլեքփուլ» (2010-11 մրցաշրջանում) և «Սանդերլենդ» (2011 թվականից 2013 թվականը) անգլիական ակումբներում հանդես գալու շրջանում։ «Նոթինգհեմ Ֆորեստն» է ներկայացնում 2013 թվականից սկսած։
Ուելսի հավաքականի կազմում ֆուտբոլիստը 2003 թվականից սկսած անցկացրել է 42 հանդիպում։ Մասնակցել է երեք աշխարհի առաջնության և երեք Եվրոպայի առաջնության որակավորման փուլերի։
Կարիերայի սկիզբ
2007 թվականի օգոստոսին Դևիդ Վոնը ընդունում է Անգլիան թողնելու բարդ որոշում և ըստ իր խորհրդական Քրիս Քոուլմանի հրավերի ՝ համալրում է իսպանական «Ռեալ Սոսիեդադի» կազմը ։ Տրանսֆերի արժեքը կազմում է 440 հազար ֆունտ սթերլինգ ։ 2007 թվականի սեպտեմբերի 1-ին Դևիդը նշում է իր նորամուտը նոր թիմի կազմում։ Սեգունդայի շրջանակներում կայացած «Էյբարի» դեմ խաղում նա դուրս է գալիս խաղադաշտ թիմի մեկնարկային կազմի հետ, խաղի ընթացքում դեղին քարտ է ստանում և հանդիպման 80-րդ րոպեին փոխարինվում է ։ Նոր ակումբի կազմում անցկացրած իր երրորդ խաղում Վոնը հեղինակում է իր առաջին գոլը. նրա «զոհն» է դառնում «Լաս Պալմասի» դարպասապահ Անխել Պինդադոն ։ Ընդհանուր հաշվարկով ուելսցի ֆուտբոլիստը «Ռեալ Սոսիեդադի» կազմում անցկացնում է 9 հանդիպում և 2008 թվականի օգոստոսին վերադառնում է Անգլիա։
«Բլեքփուլ»
Ընդհանուր հաշվարկով, 2006 թվականից 2011 թվականը կիսապաշտպանը «Բլեքփուլի» կազմում մասնակցել էր տարատեսակ մրցաշարերի, որոնց շրջանակներում մասնակցել էր 116 հանդիպման և դարձել էր 5 գոլի հեղինակ։ 2010-11 թվականների մրցաշրջանի արդյունքում «Բլեքփուլը» զբաղեցնելով նախավերջին հորիզոնականը՝ լքում է բարձրագույն դիվիզիոնը, իսկ Վոնի պայմանագրի ժամկետը լրանում է և ֆուտբոլիստը հրաժարվում է երկարաձգել այն ։ 2011 թվականի գարնանը կիսապաշտպանի ծառայություններով է սկսկում հետաքրքրվել իսպանական «Վիլյառեալը», սակայն արդյունքում ուելսցու վերադարձը Իսպանիա չի կայանում։
«Սանդերլենդ»
2011 թվականի հուլիսին Վոնը կնքելով երեք տարի ժամկետով պայմանագիր կնքելով դառնում է անգլիական «Սանդերլենդի» ֆուտբոլիստը ։ Տեղափոխության ժամանակ Դևիդը հույս ուներ, որ իր նոր թիմը կկարողանա մրցաշրջանային արդյունքներով զբաղեցնել մրցաշարային աղյուսակի 10-րդ հորիզոնականից ներքև ընկած «տարածքը» ։ Ուելսցին «Սանդերլենդի» կազմում կատարում է իր նորամուտը 2011 թվականի օգոստոսի 13-ին Էնֆիլդում կայացած «Լիվերպուլի» դեմ խաղում , իսկ ակումբի կազմում հեղինակում է իր առաջին գոլը 2011 թվականի դեկտեմբերի 11-ին ընդդեմ «Բլեքբեռն Ռովերսի» ։ Ընդհանուր հաշվարկով Վոնը «Սանդերլենդի» կազմում անցկացնում է 2 լրիվ մրցաշրջան ։ Այդ ընթացքում նա մասնակցում է 55 հանդիպման ։
2013 թվականի մարտին, թիմի ֆուտբոլիստ Մարտին Օ’Նիլի ակումբը լքելու իրադարձությունից հետո Դևիդի թիմին հրաժեշտ տալու շանսերը մեծանում են։ Մինչև նոր մրցաշրջանի սկիզբը Վոնը շատ մոտ էր «Քրիսթալ Փելաս» տեղափոխվելուն, որտեղ նրան սպասում էր դեռևս «Բլեքփուլից» նրան ծանոթ՝ թիմի գլխավոր մարզիչ Իան Հոլոուեյը ։ Ինչպես նաև ուելսցին հետաքրքրություն էր առաջացրել «Ռեդինգի» և «Հալլ Սիթիի» մոտ ։ 2013-14 մրցաշրջանից սկսած Դևիդ Վոնը գնտվելով Պաոլո Դի Կանիոյի գլխավորության տակ , թիմի մեկնարկային կազմի հետ խաղադաշտ էր դուրս եկել ընդամենը 7 անգամ։ 2013 թվականի հոկտեմբերին Դի Կանիոյին փոխարինում է Գուստավո Պոյիետը , սակայն նրա գլխավորության տակ նույնպես Դևիդին չի հաջողվում հաստատվել թիմի մեկնարկային կազմում և ամսվա վերջում նա վարձավճարային պայմանագիր կնքելով համալրում է «Նոթինգհեմ Ֆորեստի» կազմը ։
Միջազգային
Դևիդ Վոնը հանդես է եկել Ուելսի երիտասարդական հավաքականի կազմում։ Ինչպես նաև կիսապաշտպանը երկու հանդիպում է անցկացրել Ուելսի մինչև 19 տարեկանների պատանեկան հավաքականի կազմում ։ 2003 թվականի մայիսի 26-ին Վոնը անցկացնում է իր առաջին հանդիպումը երկրի գլխավոր հավաքականի կազմում, որը այդ ժամանակաշրջանում գլխավորում էր Մարկ Հյուզը ։ Ազգային հավաքականի կազմում անցկացնելով ևս երկու ընկերական խաղ, 2005 թվականի հոկտեմբերի 8-ին ֆուտբոլիստը առաջին անգամ դուրս է գալիս խաղադաշտ աշխարհի առաջնության որակավորման փուլի շրջանակներում (հյուսիսիռլանդացիների դեմ խաղի երկրորդ խաղակեսում փոխարինելով Ռոբերտ Էրնշոուին) ։ Չորս օր անց կիսապաշտպանը մասնակցում է Ադրբեջանի հավաքականի դեմ կայացած խաղին՝ ամբողջությամբ ։
2007 թվականին Դևիդ Վոնը մասնակցում է Եվրոպայի առաջնության որակավորման փուլի շրջանակներում կայացած երկու հանդիպման ։ 2009 թվականի հոկտեմբերի 14-ին ֆուտբոլիստը Լիխտենշտայնի ազգային հավաքականի դեմ կայացած խաղում հեղինակում է իր առաջին գոլը ազգային հավաքականի կազմում ։ Հետագայում Վոնը անցկացնում է 6 որակավորական հանդիպումներ 2012 թվականի Եվրոպայի առաջնության շրջանակներում և 7 նույն տեսակի հանդիպում՝ 2014 թվականի աշխարհի առաջնության։
2010 թվականի 2013 թվականը Վոնը անցկացրել է հավաքականում իր խաղերի մեծամասնությունը։ Սակայն 2013 թվականի նոյեմբերին կիսապաշտպանը ստիպված է լինում վնասվածքի պատճառով բաց թողնել Ֆինլանդիայի ազգային հավաքականի դեմ ընկերական խաղը, ինչից հետո երկար ժամանակ հավաքական չի հրավիրվում և հաջորդ հանդիպումը նրա կազմում անցկացնում է միայն 2014 թվականի հունիսի 4-ին ։
Խաղային բնութագրում
«Քրու Ալեքսանդրայում», իր առաջին ակումբի կազմում Դևիդ Վոնը հաստատվում է թիմի հիմնական կազմում շնորհիվ իր ունիվերսալության։ Նա օգտագործվում էր թիմի գլխավոր մարզիչ Դարիո Գրադիի կողմից ոչ միայն կիսապաշտպանության կենտրոնում, այլ նաև եզրերում ։ Ֆուտբոլիստի եզրերում աշխատելու կարողությունը երևում է նաև «Բլեքփուլ» տեղափոխության ժամանակ։ Ենթադրվում էր, որ ֆուտբոլիստը այդ թիմում կխաղա կենտրոնական կիսապաշտպանի կամ աջ կիսապաշտպանի դիրքերում ։ Ֆուտբոլիստը չէր հիասթափեցրել մարզչական շտաբին.
Նա իսկական կիսապաշտպանի է, քանի որ կարողանում է անել այն ինչը պետք է։
Դրա հետ միասին Հոլոուեյի գլխավորության տակ ֆուտբոլիստը որակավորվում է որպես մաքուր կենտրոնական կիսապաշտպան ։ 2013-14 մրցաշրջանում, «Սանդերլենդի» կազմում խաղալիս, Վոնի մոտ արդեն նկատվում է ֆուտբոլիստի ոչ բավարար ուժեղ դիրքային խաղը թիմի պաշտպանության համար, ինչպես նաև ոչ բարձր շարժունակությունը և ուելսցու սրությունը գրոհային գործողություններում ։
Ընտանիք
Դևիդ Վոնը ամուսնացած է։ Ոնի որդի, որը ծնվել է 2007 թվականին՝ ֆուտբոլիստի «Ռեալ Սոսիեդադ» տեղափոխությունից քիչ առաջ ։
Ձեռքբերումներ
«Բլեքփուլ»
Ակումբային
Աղբյուրներ։ Soccerbase.com, Footballdatabase.eu
Արտաքին հղումներ
Կատեգորիա:Ուելսցի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ
Անդրեյ Անդրեև (գործարար)
Անդրեյ Անդրեև (ամբողջական իրական անունը՝ Անդրեյ Վահներովիչ Օհանջանյանց, ), ռուս և անգլիացի գործարար, Badoo առցանց ժամադրությունների ծառայության, ինչպես նաև այլ SpyLOG, Begun և Mamba ինտերնետ ծրագրերի ստեղծող։ Ընդգրկված է Forbes-2018 աշխարհի ամենահարուստ մարդկանց ցուցակում, կարողությունը գնահատվում է 1,5 մլրդ դոլար ։
Կենսագրություն
Ծնվել է 1974 թվականի փետրվարի 3-ին Մոսկվայում՝ ֆիզիկոս Վագներ Օհանջանյանցի ընտանիքում։ Սեփական դիմումի համաձայն՝ վաղ մանկությունից հետաքրքրություն է ցուցաբերել տեղեկատվական տեխնոլոգիաների նկատմամբ, ինչի մասին պատմել է 2017 թվականին The Times թերթին տված հարցազրույցում։ Այսպես, Անդրեևի խոսքով՝ արդեն 10 տարի միայնակ ստեղծել է ռադիոէլեկտրոնային սարքավորում, որը թույլ է տվել իրեն շփվել հարևան շրջանի ընկերոջ հետ՝ առանց հեռախոսը օգտագործելու ։
18 տարեկանում Անդրեևը լքել է Ռուսաստանը՝ որոշում կայացնելով բարձրագույն կրթություն ստանալ Վալենսիայում, սակայն Վալենսիայի տեղական համալսարանը չի ավարտել՝ Անդրեևի խոսքերով թողել է ուսումը ։ 2005 թվականի կեսերից Անդրեյ Անդրեևը հաստատվել է Լոնդոնում ։
Փոքրաթիվ հարցազրույցներում գործարարը խոհարարին հիշատակում է որպես իր գլխավոր նախասիրություններից մեկը։ Այսպես, Լոնդոնի միշլենովյան ռեստորանում (Քովենթ Գարդեն շրջան) L’Atelier de Joël Robuchon (շեֆ խոհարար Joël Robuchon) գոյություն ունի «Andrei Style» անունով ապուր, որի բաղադրատոմսը Անդրեևն ինքն է մշակել։ Նաև Լոնդոնի Mayfair թաղամասում գտնվող Novikov Restaurant & Bar ռեստորանում, որի սեփականատերը Արկադի Նովիկովն է, գոյություն ունի «Bloody Andrey» կոկտեյլը, որն անվանվել է Անդրեևի պատվին ։
Անձնական կյանք, ընտանիք
Անդրեևը անձնական կյանքը խնամքով թաքցնում է։ Ընդ որում, ռուսական Elle Russia ամսագրին տված հարցազրույցում խոստովանում է, որ ինքը «զբաղված է»՝ նշելով միայն, որ ընկերուհու հետ ծանոթացել է ընդհանուր ընկերների միջոցով, այլ ոչ թե Badoo-ում։
«SpyLOG»
1999 թվականին Անդրեևը ստեղծել է SpyLOG ծառայությունը, որն օգնել է վեբ վարպետների հետևել իր կայքերի հաճախելիությանը։ Չնայած այն հանգամանքին, որ SpyLOG-ի թողարկման պահին արդեն գոյություն ուներ Rambler և Mail.Ru, ծառայությունը արագ ձեռք է բերել ժողովրդականություն։ 2018 թվականին Tatler պարբերականին տված հարցազրույցում Անդրեևն իր նախագծի մասին հայտնել է, որ SpyLOG-ի հաշվիչների շնորհիվ վեբ-կայքերի էջերում կարելի է տեսնել, թե որտեղից են օգտատերերը գալիս, որ էջերին են անցնում, որքան ժամանակ են անցկացնում այդ կայքից դուրս, մրցակիցների որ կայքերին են այցելում, ինչ են փնտրում որոնողական համակարգերում, երբ են քնում, երբ արթնանում ։
«Begun»
2002 թվականին Անդրեևը հիմնադրել է Begun կոնտեքստային գովազդի ծառայությունը, որը հաճախ անվանում էին Google AdWords-ի նախորդը։ Ընկերության հիմնական մասնաբաժինը ռուսական ներդրումային ընկերության կողմից ձեռք է բերվել 2004 թվականին։ Ըստ ԶԼՄ-ների 2008 թվականին Google ընկերությունը մտադիր էր գնել Begun 140 մլն դոլարով։
«Mamba»
Mamba՝ ծանոթությունների համար նախատեսված սոցիալական ցանց։ Հիմնադրվել է 2004 թվականին և որոշ ժամանակ եղել է իր սեգմենտում ամենահանրաճանաչը ռուս օգտատերերի շրջանում։ Mamba-ում գրանցվել է մոտ 8 մլն մարդ։ Mamba-ի փոքր բաժինը գնվել է 2006 թվականին Ֆինամ և Mail.Ru.App Annie-ի հետազոտության տվյալներով՝ 2017 թվականի արդյունքներով այն Թոփ-10 հավելվածների թվում է, որոնցում ռուսաստանցիներն ամենից շատ գումար են ծախսել, նույն ցուցակում է նաև Badoo-ն։
«Badoo»
2006 թվականին Անդրեևը գործարկել է Badoo առցանց ծանոթությունների ծառայությունը, որը զգալիորեն տարբերվում էր նման ավանդական ծառայությունից։ Անդրեևը մտադիր էր օգտատերերին ինտերնետ-հարթակ տրամադրել ոչ միայն ռոմանտիկ ծանոթությունների, այլև հասարակ ընկերական շփման համար, ընդ որում՝ բոլորովին անվճար։ Սկզբնապես Badoo-ը նախատեսված էր միայն Իսպանիայի համար, սակայն տարածվեց ամբողջ Եվրոպայում, գրավեց Լատինական Ամերիկան և վերջապես հասավ Ռուսաստան։ 2010 թվականին հայտնվել է սմարթֆոնների համար Badoo առաջին հավելվածը։ Այսօրվա դրությամբ, երբ Badoo-ը համարվում է ծանոթությունների համար աշխարհի խոշորագույն հավելվածներից մեկը, նրա լսարանը կազմում է 372 մլն մարդ, շրջանառությունը՝ տարեկան մինչև 150 մլն դոլար, ծառայությունը գործում է 190 երկրների տարածքում ։
2011 թվականին Wired ամսագիրը Badoo-ը նկարագրել է որպես զանգվածային երևույթ Բրազիլիայում, Մեքսիկայում, Ֆրանսիայում, Իսպանիայում և Իտալիայում։
Սվայպ հասկացությունը ծանությունների կայքերում առաջին անգամ մշակվել է Badoo-ում։ Այնպես որ, սվայպ աջ (մատի շարժումը էկրանի աջ կողմում) նշանակում է մեկ օգտագործողի համակրանքը մյուսին։ Համապատասխանաբար ձախ սվայպը՝ հետագայում ընտրված օգտատիրոջ հետ շփումը շարունակելու մերժումն է ։
2017 թվականին Անդրեևը «ShortList»-ի թղթակցի հետ կիսվել է իր գերխնդրով.գործարարը ցանկանում է մարդկանց երջանիկ դարձնել, այդ իսկ պատճառով ստեղծում է առցանց ծանոթությունների ծառայություններ, որոնք կարող են ոչ միայն օգնել օգտատերերին գտնել սեր, այլև պարզապես հաճելի ժամանակ անցկացնել։
2017 թվականին Badoo ընկերությունը, Facebook-ի և Skyscanner-ի հետ մեկտեղ, Glassdoor-ի վարկածով ընդգրկվել է Մեծ Բրիտանիայի 20 լավագույն ընկերությունների վարկանիշում, որպես աշխատանքի ամենահարմար վայրերից մեկը. բոնուսներ, խրախուսման համակարգ և վառ երեկույթներ, որոնց մասին լեգենդներ են պտտվում ։
2017 թվականին Badoo-ն իրականացրել է ամբողջական վերափոխում՝ բրենդից մինչև ինտերֆեյս։ Հիմնական խնդիրներն էին թարմացնել հավելվածը առանց գործառույթների կորստի, օգտագործել արդիական դիզայն, պարզեցնել ինտերֆեյսը և դարձնել այն ավելի հասկանալի, ինչպես նաև ձևավորել միասնական լեզու և ոճ, որպեսզի ընկերությունը հավասարապես ընկալվի աշխարհի ցանկացած երկրում ։
Badoo-ն ունի մի քանի գրասենյակ՝ Լոնդոնում, Մոսկվայում, Օստինում (Տեխաս) ։
«Bumble»
2014 թվականին Tinder ընկերության մարքեթինգի գծով նախկին փոխնախագահ Ուիթնի Վուլֆի (Whitney Wolfe) հետ համահեղինակությամբ Անդրեևը գործարկել է Bumble-ը՝ ֆեմինիստական թեքումով ծանոթությունների ևս մեկ հավելված, որը կենտրոնացած է կանանց վրա և ուղղված է ամերիկյան շուկային։ Վուլֆը The Guardian-ի հետ զրույցում Անդրեևին անվանել է իր գլխավոր գաղափարական ոգեշնչողը, բիզնես դաստիարակ և նախագծի ճարտարապետ։
2018 թվականի հունվարին CNBC-ն տեղեկատվություն էր տարածել այն մասին, որ բանակցություններ են ընթանում 1,5 մլրդ դոլարով վաճառքի շուրջ։ Պարբերականի տվյալներով՝ ընկերությունը համագործակցության պայմանագիր է կնքել ամերիկյան ֆինանսական հոլդինգի՝ Ջեյ Փի Մորգան Չեյզի (JPMorgan Chase) հետ՝ հետագա համատեղ աշխատանքի համար։
Արտաքին հղումներ
Կատեգորիա:Ռուս գործարարներ
Սամվել Երիցյան
Սամվել Հակոբի Երիցյան, հայ վինագործ։ ՀՀ արվեստի վաստակավոր գործիչ (2014 թ.)։
Վինագործ Հակոբ Երիցյանի որդին է։
Կենսագրություն
Սամվել Երիցյանը ծնվել է 1950 թվականին, Երևանում, վինագործ Հակոբ Երիցյանի ընտանիքում։ Սովորել է Երևանի Միքայել Նալբանդյանի անվան դպրոցում, զուգահեռ 1958-1965 թվականներին երաժշտական կրթություն է ստացել Տիգրան Չուխաջյանի անվան երաժշտական դպրոցում` Է. Դայանի դասարանում։ 1965-1969 թվականներին սովորել է Ռոմանոս Մելիքյանի անվան երաժշտական ուսումնարանում, 1969-1974 թվականներին` Երևանի Կոմիտասի անվան պետական կոնսերվատորիայի ջութակի բաժնում՝ Հ. Բոգդանյանի դասարանում։ 1973-1994 թվականներին աշխատել է Հայաստանի Ռադիոյի և հեռուստատեսության պետական սիմֆոնիկ նվագախմբում՝ որպես ջութակահար, 1990-1994 թվականներին՝ որպես կոնցերտմայստեր։ 1974-1975 թվականներին ջութակի դասեր է տվել Կիրովականի Թավրիզյանի անվան երաժշտական ուսումնարանում։
Գործունեություն
1988 թվականին կայացել է նրա առաջին հեղինակային երեկոն, իսկ ջութակը և ալտն արժանացել են դիպլոմի Կրեմոնայի մրցույթին։ 1991 թվականին մասնակցել է Օբերլինի (ԱՄՆ) Վ. Նիկողոսյանի «Լարային երաժշտական նվագարանների ռեստավրացիա» վարպետության դասընթացին։ 1990-1991 թվականներին աշխատել է Փարիզում` Միշել Գլադիոյի արվեստանոցում։ 1993 թվականին փորձառություն է անցել Փարիզում` Էթիեն Վատլոյի, Անդրե Լեվիի երաժշտական գործիքների վարպետների արվեստանոցում։ 1995 թվականին մասնակցել է Փարիզի «Salon Musicora»-ին։ 1991-2002 թվականներին եռամսյա փորձառություններ է անցել Փարիզում՝ Մ. Գլադիոյի արվեստանոցում։